CELEX: 62010CN0090
Language: sk
Date: 2010-02-16 00:00:00
Title: Vec C-90/10: Žaloba podaná 16. februára 2010 — Európska komisia/Španielske kráľovstvo

1.5.2010   
            
            
               SK
            
            
               Úradný vestník Európskej únie
            
            
               C 113/25
            
         Žaloba podaná 16. februára 2010 — Európska komisia/Španielske kráľovstvo
   (Vec C-90/10)
   2010/C 113/40
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: S. Pardo Quintillán a D. Recchia, splnomocnení zástupcovia)
   
      Žalovaný: Španielske kráľovstvo
   
      Návrhy žalobkyne
   
   
               —
            
            
               určiť, že Španielske kráľovstvo si tým, že
               
                           —
                        
                        
                           nevypracovalo pre osobitné chránené územia na svojom území, ktoré zodpovedajú lokalitám európskeho významu v biogeografickom regióne Makaronézia uvedeným v rozhodnutí 2002/11/ES (1), ochranné priority podľa článku 4 ods. 4 smernice 92/43/EHS (2), a
                        
                     
                           —
                        
                        
                           v rozpore s článkom 6 ods. 1 a 2 smernice 92/43/EHS neprijalo potrebné ochranné opatrenia a nepodniklo primerané kroky, ktorými by sa predišlo poškodeniu prirodzených biotopov, ako aj rušeniu druhov, a tým sa zabezpečila právna ochrana osobitných chránených území, ktoré zodpovedajú lokalitám v Španielsku uvedeným v rozhodnutí 2002/11/ES,
                        
                     si nesplnilo povinnosti, ktoré mu vyplývajú z článku 4 ods. 4 a z článku 6 ods. 1 a 2 smernice 92/43/EHS,
            
         
               —
            
            
               zaviazať Španielske kráľovstvo na náhradu trov konania.
            
         
      Žalobné dôvody a hlavné tvrdenia
   
   Španielske kráľovstvo v súvislosti s osobitnými chránenými územiami na svojom území, ktoré zodpovedajú lokalitám európskeho významu v biogeografickom regióne Makaronézia uvedeným v rozhodnutí 2002/11/ES nesplnilo tieto povinnosti:
   
               —
            
            
               povinnosť vypracovať ochranné priority podľa článku 4 ods. 4 smernice,
            
         
               —
            
            
               povinnosť prijať potrebné ochranné opatrenia a podniknúť primerané kroky, ktorými by sa predišlo poškodeniu prirodzených biotopov, ako aj rušeniu druhov, a tým sa zabezpečila právna ochrana týchto osobitných chránených území podľa článku 6 ods. 1 a ods. 2 smernice 92/43/EHS.
            
         
      (1)  Rozhodnutie Komisie z 28. decembra 2001, ktorým sa podľa smernice Rady 92/43/EHS prijíma zoznam lokalít makaronézskej biogeografickej oblasti európskeho významu (Ú. v. ES L 5, s. 16).
   
      (2)  Smernica Rady z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102).